**ДО КУЋЕ У НЕКОЛИКО КОРАКА**

Јавни конкурс за доделу бесповратних средстава за куповину сеоске куће са окућницом расписан од стране Министарства за бригу о селу намењен пунолетним држављанима Републике Србије који немају навршених 45 година живота и припадају следећим категоријама: појединац, самохрани родитељ, брачни пар, ванбрачни партнери, траје до утрошка буџетских средстава предвиђених за ову намену, а најкасније до 01. новембра 2024. године.

Подносиоци пријаве конкуришу заједно са јединицом локалне самоуправе на чијој територији се налази сеоска кућа са окућницом. Комисију за утврђивање испуњености услова као и процену тржишне вредности непокретности о намери учешћа на Конкурсу упознајете попуњавањем формулара, који се налази на писарници Општинске управе општине Ариље (зграда Услужног центра - приземље).

Максималан износ бесповратних средстава износи 1.200.000,00 динара (укупна вредност не може бити већа од овог износа).

На следећем линку можете пронаћи текст Јавног конкурса, са потребном пратећом документацијом: <https://www.mbs.gov.rs/konkursi.php>